Document ID: 32006D0285

KOMMISSIONENS BESLUTNING
af 12. april 2006
om ændring af beslutning 2003/135/EF for så vidt angår udvidelse af planerne for udryddelse af klassisk svinepest og nødvaccination af vildtlevende svin mod denne sygdom til visse dele af Nordrhein-Westfalen og Rheinland-Pfalz (Tyskland) og afslutning af disse planer i andre dele af Rheinland-Pfalz
(meddelt under nummer K(2006) 1531)
(Kun den franske og den tyske udgave er autentiske)
(2006/285/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest (1), særlig artikel 16, stk. 1, og artikel 20, stk. 2, og
ud fra følgende betragtninger:
(1)
Som en af en række foranstaltninger til bekæmpelse af klassisk svinepest vedtog Kommissionen beslutning 2003/135/EF af 27. februar 2003 om godkendelse af planerne for udryddelse af klassisk svinepest og nødvaccination af vildtlevende svin mod klassisk svinepest i Tyskland i delstaterne Niedersachsen, Nordrhein-Westfalen, Rheinland-Pfalz og Saarland (2).
(2)
Tyskland har oplyst Kommissionen om, at sygdommen har bredt sig til vildtlevende svin i visse dele af Nordrhein-Westfalen. Landet har desuden erklæret, at planerne for udryddelse af klassisk svinepest og nødvaccination af vildtlevende svin mod denne sygdom er blevet udvidet til de pågældende områder og til visse tilstødende områder i Rheinland-Pfalz.
(3)
Tyskland har endvidere meddelt Kommissionen, at situationen med hensyn til klassisk svinepest i visse områder af Rheinland-Pfalz er blevet væsentligt bedre, og at der ikke længere er behov for at gennemføre planerne for udryddelse af klassisk svinepest og nødvaccination af vildtlevende svin mod denne sygdom i de pågældende områder.
(4)
Beslutning 2003/135/EF bør derfor ændres i overensstemmelse hermed.
(5)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilaget til beslutning 2003/135/EF erstattes af teksten i bilaget til nærværende beslutning.
Artikel 2
Denne beslutning er rettet til Forbundsrepublikken Tyskland og Den Franske Republik.
Udfærdiget i Bruxelles, den 12. april 2006.

Labels: 0
18
20
6